open-index/open-wikipedia-markdown huggingface dataset:
कायिक संवेदी तंत्र

**कायिक संवेदी तंत्र**, संवेदी तंत्रिका तंत्र का एक उपसमूह है। कायिक संवेदी प्रणाली के प्रमुख कार्य बाहरी उत्तेजनाओं की धारणा, आंतरिक उत्तेजनाओं की धारणा और शरीर की स्थिति का विनियमन हैं। यह शरीर के भीतर विभिन्न संवेदी तौर-तरीकों के मध्य एक मार्ग के रूप में कार्य करता है। सोमैटोसेंसरी सिस्टम मॉडल के अंतर्निहित तंत्र, शुद्धता और वैधता पर वैज्ञानिक बहस जारी रही है, विशेषकर इस बात पर कि क्या यह तंत्र शरीर में उत्पन्न भावनाओं को भी प्रभावित करता है।

## कार्य और संवेदी प्रकार
कायिक संवेदी तंत्र चार प्रकार की संवेदनाओं को ग्रहण करने का कार्य करता है:
# **स्पर्श:** इसके अंतर्गत दबाव, कंपन और बनावट का ज्ञान शामिल है। त्वचा में मौजूद स्पर्श कणिकाएं हल्का स्पर्श, स्तरित कणिकाएं कंपन और मर्केल स्पर्श बिंब गहरा दबाव महसूस करते हैं।
# **तापमान:** इसमें मुक्त तंत्रिका सिरे सीधे तौर पर गर्मी और ठंड का पता लगाते हैं।
# **दर्द:** पीड़ाग्राही शरीर में होने वाली रासायनिक या भौतिक ऊतक क्षति का संकेत मस्तिष्क तक पहुँचाते हैं।
# **श शारीरिक स्थिति:** इसके तहत 'मसल स्पिंडल' और 'गोलगी टेंडन' शरीर के अंगों की स्थिति और गति की जानकारी देते हैं।

## तंत्रिका पथ और कार्यप्रणाली
कायिक संवेदी तंत्र के संकेत मुख्य रूप से दो तंत्रिका मार्गों से होकर मस्तिष्क तक पहुँचते हैं। पहला मार्ग 'पृष्ठीय स्तंभ-मध्यवर्ती लेम्निस्कस' (DCML) है, जो सूक्ष्म स्पर्श और कंपन की जानकारी ले जाता है। दूसरा मार्ग 'स्पाइनोथैलेमिक ट्रैक्ट' है, जो दर्द और तापमान के संकेतों को संचारित करने के लिए उत्तरदायी है। जब ये संकेत मस्तिष्क के पार्श्वललाट पालि में स्थित प्राथमिक कायिक संवेदी वल्कुट तक पहुँचते हैं, तो उनका विश्लेषण होता है। मस्तिष्क का यह हिस्सा शरीर के अंगों से आने वाली इन संवेदनाओं का एक मानचित्र तैयार करता है।

## नैदानिक महत्व
इस संवेदी तंत्र में विकार उत्पन्न होने पर व्यक्ति को सुन्नपन या दर्द महसूस न होने जैसी गंभीर न्यूरोलॉजिकल समस्याओं का सामना करना पड़ सकता है, जिससे शरीर को सुरक्षित रखना कठिन हो जाता है।

## सन्दर्भ

श्रेणी:तंत्रिका विज्ञान
श्रेणी:संवेदी तंत्र
श्रेणी:मानव शरीर रचना विज्ञान
शराब (मद्य)

**अल्कोहल** नशे के रूप में प्रयुक्त होने वाली द्रव है। इसे सरल भाषा में **शराब** कहा जाता है। इसका रासायनिक नाम **एथेनॉल** है। यह बीयर, वाइन और हार्ड लिकर जैसे मादक पेयों का मुख्य घटक होता है। यह हमारे दिमाग और केंद्रीय तंत्रिका तंत्र पर असर डालता है और उनकी गतिविधि को धीमा कर देता है।  इसी कारण शराब पीने पर नशा महसूस होता है। इसके प्रभाव से व्यक्ति को थोड़ी देर खुशी और आराम महसूस हो सकता है, चिंता कम लगती है और मिलनसार व्यवहार बढ़ जाता है। लेकिन इसके साथ-साथ सोचने-समझने की क्षमता, याददाश्त, शरीर का संतुलन और इंद्रियों पर भी नकारात्मक असर पड़ता है।
## उपयोग
### मनोरंजनात्मक
एथेनॉल आमतौर पर बीयर, वाइन और स्पिरिट्स जैसे मादक पेयों में मौजूद सक्रिय पदार्थ के रूप में मनोरंजन के लिए सेवन किया जाता है। सामाजिक परिस्थितियों में इसका सेवन लोगों के बीच मेलजोल बढ़ा सकता है, क्योंकि यह डुशेन मुस्कान (स्वाभाविक/खुशी वाली मुस्कान), बातचीत और सामाजिक जुड़ाव की घटनाओं को बढ़ाता है।
### खाद्य ऊर्जा
संयुक्त राज्य अमेरिका कृषि विभाग (यूएसडीए) खाद्य ऊर्जा की गणना के लिए अल्कोहल के प्रति ग्राम 6.93 किलोकैलोरी (29.0 kJ) का मान उपयोग करता है (या प्रति mL 5.47 किलोकैलोरी / 22.9 kJ)।

डिस्टिल्ड स्पिरिट्स के मामले में, संयुक्त राज्य अमेरिका में एक मानक सर्विंग 44 मिलीलिटर (1.5 US fl oz) मानी जाती है। यदि इसमें 40% एथेनॉल (80 प्रूफ) हो, तो इसमें लगभग 14 ग्राम अल्कोहल होता है और इससे करीब 98 कैलोरी मिलती हैं।

### चिकित्सा
जब फोमेपिजोल उपलब्ध नहीं होता, तब एथेनॉल का उपयोग मेथनॉल या एथिलीन ग्लाइकोल के विषाक्त प्रभाव (जहर) के उपचार या रोकथाम के लिए किया जा सकता है।
एथेनॉल के शरीर से निष्कासन की दर को सीमित करने वाले चरण इन पदार्थों के साथ समान होते हैं। इसलिए एथेनॉल, अल्कोहल डिहाइड्रोज़नेज़ एंज़ाइम के लिए अन्य अल्कोहलों के साथ प्रतिस्पर्धा करता है।
इसी प्रतिस्पर्धा के कारण विषैले अल्कोहलों का हानिकारक चयापचय धीमा हो जाता है और उनके ज़हरीले प्रभाव कम किए जा सकते हैं।

## सन्दर्भ

श्रेणी:मदिरा
श्रेणी:अल्कोहल
श्रेणी:मदिरा-सम्बन्धी संस्कृति
श्रेणी:भेषज-सम्बन्धी संस्कृति
श्रेणी:तंत्रिका तंत्र प्रभावी औषधि
श्रेणी:इथेनॉल
श्रेणी:शामक
लाइकोफाइट

**लाइकोफाइट्स** (Lycophytes) संवहनी पौधों का एक प्राचीन समूह है, जिसमें 'क्लबमॉस' शामिल हैं। इन्हें **लाइकोपोडायोफ़ाइटा** या **लाइकोफ़ाइटा** विभाग के अंतर्गत वर्गीकृत किया जाता है। ये सबसे प्राचीन जीवित वंशावली में से हैं, जिनकी उत्पत्ति **[[:en:Silurian|सिलुरियन काल]]** (लगभग 443.8 - 419.2 मिलियन वर्ष पूर्व) में हुई थी। **कार्बोनिफ़ेरस**(359.2 -  299 मिलियन वर्ष पूर्व के मध्य) के  समय इनकी प्रधानता थी और **लेपिडोडेंड्रेल्स** जैसे विशाल वृक्ष 40 मीटर से भी अधिक ऊँचे होते थे। हालांकि, मौजूदा लाइकोफाइट्स उन प्राचीन वृक्षों की तुलना में काफी छोटे पौधे होते हैं।

## वर्गीकरण
लाइकोफाइट्स के व्यापक रूप से परिभाषान (circumscription) के अंतर्गत विलुप्त ज़ोस्टरोफिल्स के साथ-साथ वर्तमान में जीवित (extant) लाइकोफाइट्स और उनके निकटतम विलुप्त सम्बन्धी आते है। इस समूह के लिए प्रयुक्त नामों और श्रेणियों में काफी भिन्नता पाई जाती है। कुछ स्रोत ज़ोस्टरोफिल्स और जीवित लाइकोफाइट्स दोनों को शामिल करने के लिए **लाइकोपोडियोफ़ाइटा** या संक्षिप्त **लाइकोफ़ाइटा** नाम का उपयोग करते हैं, जबकि दूसरे इन  नामों का उपयोग ज़ोस्टरोफिल्स को बाहर रखने के लिए करते हैं। **लाइकोपोडियोफ़ाइटिना** नाम का प्रयोग भी इसी  पर्याय अर्थ में किया गया है। अंग्रेजी नाम जैसे **लाइकोफाइट** या **लाइकोपोड** भी इसी तरह स्पष्ट नहीं हैं, जो या तो व्यापक रूप से परिभाषित समूह को या केवल वर्तमान में जीवित लाइकोफाइट्स को संदर्भित कर सकते हैं। 2016 के टेरिडोफाइट फाइलोजी ग्रुप वर्गीकरण (PPG I) के अनुसार, सभी जीवित लाइकोफाइट्स को **लाइकोपोडियोप्सिडा** वर्ग में रखा गया है| इनकी लगभग 1,290 से 1,340 प्रजातियाँ पाई जाती हैं।
बाएँ|अंगूठाकार|273x273पिक्सेल|'''लघुपर्णों का सुझाया गया विकास:''' (1) सॉडोनिया (2) एस्टेरोक्सिलॉन (3) लेक्लेर्किया

## लघुपर्णों का उद्विकास
व्यापक लाइकोफाइट समूह में, **लाइकोपोडियोप्सिडा** वर्ग को **माइक्रोफिल्स** (लघुपर्ण) की उपस्थिति के आधार पर ज़ोस्टरोफ़िलोप्सिडा से अलग किया जाता है। विकास के दौरान *ज़ोस्टरोफ़िलम* के तने चिकने थे, जबकि *सॉडोनिया* में **एनेशन्स** (बिना संवहनी ऊतक वाले उभार) विकसित हुए। *एस्टेरोक्सीलॉन* में संवहनी ऊतक इन उभारों के आधार तक पहुँचे और अंततः *लेक्लेर्किया* में पूर्णतः संवहनीकृत माइक्रोफिल्स बने। इन्हें पत्तियों के विकासवादी चरणों का ठोस प्रमाण माना जाता है।

## टिप्पणियाँ

## सन्दर्भ
गिलियड साइंसेज़

**गिलियड साइंसेज़** एक अमेरिकी दवा (बायोफार्मास्युटिकल) कंपनी है। इसका मुख्यालय कैलिफोर्निया के फोस्टर सिटी में है। इसकी स्थापना 1987 में हुई थी। यह कंपनी एंटीवायरल  दवा बनाने के लिए विश्व भर में जानी जाती है। 

इस कंपनी की सबसे बड़ी उपलब्धि है- एचआईवी या एड्स और हेपेटाइटिस-बी, हेपेटाइटिस-सी, कोविड-19 जैसी गंभीर बीमारियों का उपचार। इस कंपनी ने ऐसी दवाएँ विकसित की हैं जो वायरस को शरीर में अपनी संख्या बढ़ाने से रोकती हैं।

## इतिहास
जून 1987 में **गिलियड साइंसेज़** की शुरुआत 'ओलिगोजेन' नाम से हुई थी। इसकी स्थापना माइकल एल. रियरडन ने की थी, जो एक डॉक्टर थे। रियरडन ने *वाशिंगटन यूनिवर्सिटी इन सैंट लुइस* से स्नातक की तथा *जॉन्स हॉपकिन्स स्कूल ऑफ मेडिसिन* और *हार्वर्ड बिजनेस स्कूल* से शिक्षा प्राप्त की थी। गिलियड को बनाने की योजना 'मेनलो वेंचर्स' में एक शोध परियोजना के रूप में शुरू हुई थी जिसमें माइकल एक सहयोगी के रूप में काम कर रहे थे।

रियरडन ने इस कंपनी को खड़ा करने के लिए तीन प्रमुख वैज्ञानिक सलाहकारों की मदद ली: *कैलटेक* के पीटर डर्वन, *हार्वर्ड* के डग मेल्टन और *फ्रेड हचिंसन कैंसर रिसर्च सेंटर* के हेरोल्ड एम. वेनट्रॉब। इनमें *मेनलो वेंचर्स* के संस्थापकों में से एक, एच. डुबोस मोंटगोमरी भी शामिल थे। रियरडन ने कंपनी की स्थापना से लेकर 1996 तक इसके सीईओ के रूप में कार्य किया।

## इन्हें भी देखें
* रैनबैक्सी लेबोरेटरीज
* सिप्ला

## संदर्भ

## बाहरी कड़ियाँ

* 

श्रेणी:कम्पनियाँ
श्रेणी:औषधनिर्माण
श्रेणी:औषधि निर्माता कंपनी
ईटान निगम

अंगूठाकार|क्यूबेक के ब्रॉसार्ड में एक ईटॉन निगम का कार्यालय भवन
**ईटॉन कॉर्पोरेशन पीएलसी** (Eaton Corporation plc) अमेरिका और आयरलैंड की एक बहुराष्ट्रीय विद्युत प्रबंधन कंपनी है, जिसका प्राथमिक प्रशासनिक केंद्र ओहियो के बीचवुड में है। ईटॉन के 85,000 से अधिक कर्मचारी हैं और 175 से अधिक देशों में यह ग्राहकों को उत्पाद बेचती है।

1911 में, जोसेफ ओ० ईटॉन, उनके बहनोई हेनिंग ओ० टूब और विगो वी० टोरबेन्सन ने न्यू जर्सी के ब्लूमफील्ड में टोरबेन्सन गियर और एक्सल कंपनी स्थापित की। टोरबेन्सन की माँ ने इसके लिये आवश्यक वित्त प्रदान किया और, टोरबेन्सन के पेटेंट के आधार पर आंतरिक-गियर ट्रक एक्सल का निर्माण करना आरम्भ किया। 1914 में ओहियो के क्लीवलैंड में कम्पनी ने मोटर वाहन उद्योग में कार्य करना शुरू किया जो इसका मुख्य उद्योग बन गया।

## सन्दर्भ

श्रेणी:न्यूयॉर्क स्टॉक एक्स्चेंज पर सूचित कंपनियां
अब्दुलरशीद सादुलेव

अंगूठाकार|203x203पिक्सेल|'''अब्दुलरशीद बुलाचेविच सादुलेव''' 2021 में
**अब्दुलरशीद बुलाचेविच सादुलेव** (जन्म: 9 मई 1996) एक रूसी फ्रीस्टाइल पहलवान है जो व्यापक रूप से दुनिया के सबसे प्रमुख सक्रिय फ्रीस्टाइल पहलवानों में से एक माना जाता है और साथ ही यह सभी समय के महानतम फ्रीस्टाइल पहलवानों में से एक है। वर्तमान में रियल अमेरिकन फ्रीस्टाइल (आरएएफ) के साथ एक विशेष अनुबंध पर हस्ताक्षर किए हुए हैं। .  

" *रूसी टैंक* "   उपनाम से जाने जाने वाला दो बार के ओलंपिक स्वर्ण पदक विजेता ( 2016, 2020 ), छह बार के विश्व चैंपियन ( 2014, 2015, 2018, 2019, 2021, 2024 ), व्यक्तिगत विश्व कप चैंपियन (2020), चार बार के यूरोपीय महाद्वीपीय चैंपियन ( 2014, 2018, 2019, 2020 ), तीन बार के इवान यारिगिन ग्रैंड प्रिक्स विजेता (2014, 2018, 2024 ), दो बार के यूरोपीय खेल चैंपियन (2015, 2019) और दो बार के कैडेट विश्व चैंपियन (2012, 2013) भी है।  अब्दुलरशीद सादुलेव छह बार के रूसी राष्ट्रीय चैंपियन भी है।  सादुलायेव तीन अलग-अलग भार वर्गों में विश्व खिताब जीतने वाले दो पहलवानों में से एक है।

## पुरस्कार
[अंगूठाकार|सादुलायेव को 2021 में [व्लादिमीर पुतिन से ऑर्डर ऑफ ऑनर प्राप्त हुआ।]]
जून 2015 में, सादुलायेव को टीवी प्रोजेक्ट "गोल्डन पेडस्टल" (अब बंद हो चुके रॉसिया 2 पर) में जून का सर्वश्रेष्ठ रूसी खिलाड़ी चुना गया, जिसमें उन्हें 55.6% वोट मिले और उन्होंने आलिया मुस्तफीना को पछाड़ दिया था।  
## इन्हें भी देखें
* बुवैसर सैटिव
* इब्राहिम पाशा सुल्तानोविच सादिकोव
* जेफ मोनसन
* अपस्क्रॉल्ड
* क्रिस्टियाने बाकर
* रूस में इस्लाम धर्म
* हबीब नूरमुहम्मदोफ

## संदर्भ

श्रेणी:जीवित लोग
श्रेणी:1996 में जन्मे लोग
श्रेणी:सीएस1 रखरखाव: अयोग्य यूआरएल
श्रेणी:रूस के मुसलमान
श्रेणी:रूस के लोग
श्रेणी:पहलवान
श्रेणी:कुश्ती
श्रेणी:ओलंपिक खिलाड़ी
श्रेणी:ओलंपिक पदक विजेता
## बाहरी कड़ियाँ
* इंस्टाग्राम पर
राजुवुल

**राजुवुल** (; ) एक उत्तरी क्षत्रप थे, जिन्होंने लगभग 10 ई. के वर्षों में मथुरा पर राज किया। उनके तहत मथुरा सिंह स्तंभशीर्षक को निर्मित किया गया था। माना जाता है, कि हिन्द-शक राज्य ने लगभग 60 ई.पू. में मथुरा पर क़ब्ज़ा करके उत्तरी क्षत्रप को स्थापित किया था। उनके पहले क्षत्रपों में थे हगामष, हगान और राजुवुल।

श्रेणी:उत्तरी क्षत्रप
दृष्टिबाधित

**दृष्टिबाधिता** का अर्थ है देखने की क्षमता का आंशिक या पूर्ण रूप से समाप्त हो जाना। यदि सुधारात्मक चश्मा, सहायक उपकरण या चिकित्सीय उपचार जैसे उपाय न किए जाएँ, तो दृष्टिबाधिता के कारण व्यक्ति को दैनिक जीवन के सामान्य कार्यों—जैसे पढ़ना, चलना-फिरना आदि में कठिनाइयों का सामना करना पड़ सकता है।

कम दृष्टि और दृष्टिहीनता शब्दों का प्रयोग अक्सर उन स्तरों की दृष्टि बाधिता के लिए किया जाता है जिन्हें ठीक करना बहुत कठिन या असंभव होता है और जो रोजमर्रा के जीवन को गंभीर रूप से प्रभावित करती हैं।

स्थायी दृष्टि समस्याओं के अलावा कभी-कभी अस्थायी दृष्टि बाधिता भी हो सकती है, जिसे अमौरोसिस फ्यूगैक्स कहा जाता है। यह स्थिति थोड़े समय के लिए दृष्टि चली जाने के रूप में प्रकट होती है और यह किसी गंभीर चिकित्सीय समस्या का संकेत भी हो सकती है।
## कारण
### मोतियाबिंद
मोतियाबिंद आँख के क्रिस्टलीय लेंस का धुंधला या धूसर हो जाना है। बच्चों में यह गर्भावस्था के दौरान होने वाले संक्रमण (intrauterine infections), चयापचय संबंधी विकार (metabolic disorders) और आनुवंशिक रूप से होने वाले कुछ सिंड्रोम के कारण हो सकता है।

मोतियाबिंद बच्चों और वयस्कों दोनों में अंधत्व (अंधेपन) का एक प्रमुख कारण है। 40 वर्ष की आयु के बाद हर 10 वर्षों में इसकी होने की संभावना लगभग दोगुनी हो जाती है।
### ग्लूकोमा (Glaucoma)
ग्लूकोमा आँखों की एक बीमारी है, जिसमें अक्सर आँख के अंदर का दबाव बढ़ जाता है, जिसे अंतःनेत्र दबाव कहा जाता है।

ग्लूकोमा के कारण दृष्टि क्षेत्र (Visual Field) में कमी आ जाती है और यह दृष्टि तंत्रिका को भी नुकसान पहुँचाता है। यदि समय पर इलाज न किया जाए, तो यह स्थायी अंधापन का कारण बन सकता है।

## सन्दर्भ
व्यक्‍तिवृत्‍त

**व्यक्‍तिवृत्‍त** किसी जीव की शुरुआत और विकास की प्रक्रिया है जो आमतौर पर अंडे के निषेचन से लेकर वयस्क बनने तक होती है। इस शब्द का इस्तेमाल किसी जीव की पूरी ज़िंदगी की अध्ययन के लिए भी किया जा सकता है।
## अवधारणा
व्यक्‍तिवृत्‍त किसी जीव का अपने जीवनकाल में होने वाला विकास का इतिहास है जो वर्गानुवंशिक से अलग है और किसी प्रजाति के विकास के इतिहास को बताता है। इसको समझने का एक और तरीका यह है कि यह एक जीव का अपने पूरे जीवनकाल में सभी विकासात्मक चरणों से गुज़रने की प्रक्रिया है। व्यक्‍तिवृत्‍त शब्द का इस्तेमाल कोशिका जीवविज्ञान में किसी जीव के अंदर अलग-अलग तरह के कोशिका के विकास को बताने के लिए भी किया जाता है। व्यक्‍तिवृत्‍त कई विषयों में अध्ययन का एक महत्वपूर्ण क्षेत्र है जिसमें विकासात्मक जीवविज्ञान, कोशिका जीवविज्ञान, आनुवंशिकी, विकासात्मक मनोविज्ञान, विकासात्मक संज्ञानात्मक तंत्रिका विज्ञान शामिल हैं।

## विकासात्मक चरण
किसी जीव का विकास निषेचन, विदलन, कोरकभवन, कंदुकन, अंगविकास और कायांतरण के ज़रिए एक वयस्क में होता है। जानवरों की प्रत्येक प्रजाति की इन चरणों के माध्यम से थोड़ी अलग यात्रा होती है क्योंकि कुछ चरण अन्य प्रजातियों की तुलना में छोटे या लंबे हो सकते हैं और जहां संतान विकसित होती है वह प्रत्येक जानवर के प्रकार के लिए अलग होता है।

इंसानों में भ्रूण विकास की प्रक्रिया तब शुरू होता है जब शुक्राणु अंडे को निषेचित करता है और वे आपस में जुड़ जाते हैं जिससे भ्रूण विकास शुरू हो जाता है। अंडे और शुक्राणु के युग्मज में मिलने से आस-पास की झिल्ली बदल जाती है जिससे और शुक्राणु अंडे में नहीं जा पाते जिससे बहुविध निषेचन को रोका जा सकता है।

## इन्हें भी देखें
* परिवर्धन जैविकी
* वयस्क
* आकृति-विज्ञान
* आनुवंशिकी
## सन्दर्भ

श्रेणी:विकासात्मक जीवविज्ञान
श्रेणी:प्राणी शारीरिकी
जीविष

**जीविष** या **प्राणि-आविष** एक तरह का आविष है जो जानवर से निकलता है और काटने, डंक मारने या इसी तरह की किसी चीज़ से घाव के ज़रिए सक्रिय रूप से बाहर निकलता है। आविष को एक खास तरह से बने ज़हर के उपकरण जैसे नुकीले दांत या डंक के ज़रिए पहुंचाया जाता है जिसे विष संक्रमण कहते हैं। विष को अक्सर ज़हर से अलग किया जाता है जो एक आविष है जिसे निष्क्रिय रूप से निगलने, साँस लेने या त्वचा के माध्यम से अवशोषित होने से वितरित किया जाता है।

## जीविष और मनुष्य
2013 में ज़हर की वजह से 57,000 लोगों की मौत हुई जो 1990 में हुई 76,000 मौतों से कम है। 173,000 से ज़्यादा प्रजातियों में पाए जाने वाले ज़हर में कई तरह की बीमारियों के इलाज की क्षमता है जिसकी खोज 5,000 से ज़्यादा वैज्ञानिक पत्रों में की गई है। दवा में सांप के ज़हर के प्रोटीन का इस्तेमाल घनास्रता,  संधि शोथ और कुछ कैंसर जैसी बीमारियों के इलाज के लिए किया जाता है। गिला मॉन्स्टर के ज़हर में एक्सैनाटाइड होता है जिसका इस्तेमाल मधुमेह टाइप 2 के इलाज में किया जाता है। वेनोमिक्स विज्ञान की एक शाखा है जो विष से जुड़े प्रोटीन का अध्ययन करने के लिए स्थापित की गई है और इससे पता चलता है कि विष के अलग-अलग घटकों का उपयोग दवाइयों के लिए कैसे किया जा सकता है।

## प्रतिरोध
कई शिकारी जानवर ज़हर को पोषण संबंधित हथियार के तौर पर इस्तेमाल करते हैं। शिकारियों और शिकार के बीच सहविकास ही जीविष प्रतिरोध की प्रेरक शक्ति है जो पूरे पशु साम्राज्य में कई बार विकसित हुआ है। ज़हरीले शिकारियों और ज़हर-रोधी शिकार के बीच सहविकास को रासायनिक हथियारों की दौड़ बताया गया है। शिकारी या शिकार के जोड़े को लंबे समय तक एक साथ विकसित होने की उम्मीद है। जैसे-जैसे शिकारी कमज़ोर जीवों का फ़ायदा उठाते हैं उसके बाद सिर्फ़ वही जीव रह जाते हैं जो शिकार से बच पाते हैं।

## इन्हें भी देखें
* आविष
* सर्पदंश

## सन्दर्भ

श्रेणी:विष
श्रेणी:विषविज्ञान
श्रेणी:प्राणी शरीर क्रियाएँ
संवहनी एधा

**संवहनी एधा** (Vascular Cambium) पादप शारीर में पाया जाने वाला एक पार्श्व विभज्योतक (Lateral Meristem) है। यह पादपों के तनों और जड़ों में द्वितीयक वृद्धि (Secondary Growth) का कारण बनता है, जिससे पौधे की मोटाई (girth) में वृद्धि होती है। यह द्विबीजपत्री (Dicots) और अनावृतबीजी (Gymnosperms) पादपों में उपस्थित होता है, जबकि अधिकांश एकबीजपत्री (Monocots) पौधों में इसका अभाव होता है। यह बाहर की ओर द्वितीयक फ्लोएम और अंदर की ओर द्वितीयक जाइलम (लकड़ी) बनाता है।

## उत्पत्ति और संरचना
संवहनी एधा दो स्रोतों से बनती है। संवहनी बंडलों के भीतर यह प्राथमिक विभज्योतक से 'पूलीय एधा' (Intrafascicular cambium) के रूप में विकसित होती है। दो बंडलों के बीच स्थित मज्जा किरणों की पैरेन्काइमा कोशिकाएं विविभेदन द्वारा 'अंतरापूलीय एधा' (Interfascicular cambium) का निर्माण करती हैं। ये दोनों जुड़कर एक पूर्ण 'एधा वलय' (Cambial Ring) बनाती हैं।

इसमें दो प्रकार की आरंभक कोशिकाएं होती हैं। 'तर्कुरूप आद्यक' (Fusiform Initials) लंबवत अक्षीय तंत्र (वाहिकाएं और तंतु) बनाती हैं, जबकि 'रश्मि आद्यक' (Ray Initials) गोलाकार होती हैं और जल तथा पोषक तत्वों के अरीय परिवहन के लिए अरीय तंत्र (मज्जा किरणें) बनाती हैं।

## कार्यप्रणाली और महत्व
यह कोशिका भित्ति के समानांतर विभाजन (परिणतिक) द्वारा नई जाइलम और फ्लोएम कोशिकाएं बनाती है। इस सक्रियता का नियंत्रण पादप हार्मोन द्वारा होता है।

शीतोष्ण क्षेत्रों में इसकी मौसमी सक्रियता के कारण स्पष्ट 'वार्षिक वलय' (Annual rings) बनते हैं, जिसमें वसंत काष्ठ और शरद् काष्ठ अलग-अलग दिखाई देते हैं। उष्णकटिबंधीय क्षेत्रों में ये वलय स्पष्ट नहीं होते। संवहनी एधा लकड़ी (Timber) का मुख्य स्रोत है। यह घाव लगने पर ऊतकों की मरम्मत करती है और जाइलम निर्माण द्वारा पादपों में कार्बन संचय (Carbon Sequestration) में भी महत्वपूर्ण भूमिका निभाती है।

## अतिरिक्त पठन

* कुमुदिनी के जीनोम से प्राचीन संवहनी एधा के लुप्त होने के विविध जीनोमिक संकेतों का पता चलता है|
* PXY-नियंत्रित कोशिका विभाजन में हेरफेर द्वारा वृक्षों में काष्ठ निर्माण में वृद्धि |

## इन्हें भी देखें
* विभज्योतक
* जाइलम
* फ्लोएम
## सन्दर्भ

## बाहरी कड़ियाँ
* संवहनी एधा के चित्र।

श्रेणी:वनस्पति शरीरविज्ञान
श्रेणी:वनस्पति शारीरिकी
लोरिकारिडे

अंगूठाकार|240x240पिक्सेल|(''लोरिकारिया सिमिल्लिमा'') लोरिकारिडे परिवार (जादूगर कैटफ़िश) और लोरिकारिनाई उपपरिवार (आर्मर्ड सकरमाउथ कैटफ़िश) से संबंधित है

**लोरिकारिडे** केटफिश का सबसे बड़ा परिवार है। यह सिलुरिफ़ॉर्म्स गण के अंतर्गत आता है। इस परिवार में 90 से अधिक वंश और 680 से ज्यादा प्रजातियाँ शामिल हैं। ये मछलियाँ कोस्ता रीका, पनामा तथा दक्षिण अमेरिका के उष्णकटिबंधीय एवं उपोष्णकटिबंधीय के मीठे पानी में पाई जाती हैं। इनकी खास पहचान इनके शरीर पर कठोर अस्थि-प्लेटें (हड्डी जैसी ढाल) होती हैं। इनका मुँह चूषक (सक्शन कप जैसा) होता है, जिससे ये सतहों से चिपक सकती हैं।

कई प्रजातियाँ “प्लेकोस” के नाम से जानी जाती हैं। खासकर हाइपोस्टोमस प्लेकोस्टोमस को एक्वेरियम (घर के मछलीघर) में पाला जाता है, इसलिए यह बहुत लोकप्रिय है।

## सामान्य नाम

लोरिकारिडे परिवार की मछलियों को अलग-अलग नामों से जाना जाता है, जैसे: लोरिकारिड्स, सकरमाउथ कैटफ़िश, आर्मर्ड कैटफ़िश और सकरमाउथ आर्मर्ड कैटफ़िश।“प्लेकोस्टोमस”, और उसके छोटे रूप “प्लेको” या “प्लेक”, अक्सर कई लोरिकारिडे मछलियों के लिए इस्तेमाल किए जाते हैं। इसका कारण यह है कि हाइपोस्टोमस प्लेकोस्टोमस (जिसे पहले प्लेकोस्टोमस प्लेकोस्टोमस कहा जाता था) मछली पालन के शौक (एक्वेरियम व्यापार) के लिए आयात की जाने वाली पहली लोरिकारिड प्रजातियों में से एक थी। इसलिए बाद में कई मिलती-जुलती मछलियों को भी “प्लेको” कहा जाने लगा।

लेकिन सभी “प्लेको” नहीं हैं, कुछ लोरिकारिड मछलियाँ, जैसे फारलोवेला कैटफ़िश, आमतौर पर “प्लेकोस्टोमस” नहीं मानी जातीं। अपने मूल दक्षिण अमेरिकी क्षेत्रों में इन मछलियों को आमतौर पर कैस्कुडोस और अकारिस के नाम से जाना जाता है।

### एल-संख्याएँ

लोरिकारिडे परिवार की कुछ मछलियों को अक्सर उनके “एल-नंबर (L-number)” से पहचाना जाता है। जब दक्षिण अमेरिका से नई लोरिकारिड कैटफ़िश आयात की जाती थीं, तो उनमें कई ऐसी मछलियाँ होती थीं जिनका अभी तक वैज्ञानिक नाम (औपचारिक वर्गीकरण) तय नहीं हुआ था। ऐसी स्थिति में उन्हें अस्थायी पहचान देने के लिए एल-नंबर दिया जाने लगा। यह प्रथा खासकर जर्मन एक्वेरियम पत्रिकाओं से शुरू हुई और बाद में लोकप्रिय हो गई।

एक्वेरियम के शौकीन, मछली व्यापारी और जीवविज्ञानी, आज एल-नंबर का उपयोग करते है। जब तक किसी नई प्रजाति को आधिकारिक वैज्ञानिक नाम नहीं मिल जाता, तब तक एल-नंबर एक अस्थायी और सुविधाजनक पहचान के रूप में काम करता है। कुछ मामलों में, कभी-कभी दो अलग एल-नंबर वाली मछलियाँ बाद में एक ही प्रजाति की अलग आबादी निकलती हैं। और कभी-कभी एक ही एल-नंबर के तहत दिखने में मिलती-जुलती, लेकिन वास्तव में अलग-अलग प्रजातियाँ बेची जाती हैं।

## सन्दर्भ


## बाहरी कड़ियाँ

* प्लेनेट कैटफिस लोरिकारिडे कैटफिश की सूची (अंग्रेज़ी में)
आइटम नंबर

भारतीय सिनेमा में **आइटम नंबर** या **विशेष गीत** एक संगीत संख्या होता है जिसे फ़िल्म में डाला जाता है जिसका कहानी से कोई लेना-देना हो भी सकता है और नहीं भी। यह शब्द आम तौर पर भारतीय फिल्मों (बंगाली, हिंदी, कन्नड़, पंजाबी, तमिल और तेलुगु सिनेमा) में किसी फ़िल्म में किए गए आकर्षक, उत्साहित और अक्सर उत्तेजक नृत्य अनुक्रम को बताने के लिए इस्तेमाल किया जाता है। इन अनुक्रम में मुख्य रूप से आकर्षक महिला कलाकार होती हैं जिन्हें आमतौर पर आइटम गर्ल्स कहा जाता है। इनकी उपस्थिति, गति और कपड़े देखने में ध्यान खींचने और फिल्म की कामुक अपील को बढ़ाने के लिए डिज़ाइन किए जाते हैं।
## इतिहास
आइटम नंबर्स 1930 के दशक से ही बॉलीवुड में दिखाए जाते रहे हैं। 1930 के दशक में अज़ूरी अक्सर आइटम नंबर करती थी और 1940 के दशक के आखिर में अगली लोकप्रिय आइटम डांसर कुकू थीं। सिल्क स्मिता 1980 के दशक की भारतीय फिल्मों में कई सफल आइटम डांस नंबरों का हिस्सा थीं।
 माधुरी दीक्षित को अक्सर आधुनिक प्रवृत्ति की अन्वेषक माना जाता है। 1980 के दशक के आखिर में "एक दो तीन" गाना फ़िल्म तेज़ाब में बाद में जोड़ा गया था लेकिन इसने दीक्षित को बदल दिया और उन्हें सुपरस्टार बना दिया।

अभिषेक बच्चन फिल्म रक्त में अपनी प्रस्तुति के साथ पहले "आइटम ब्वॉय" बने। 2005 में ऐश्वर्या राय बच्चन फिल्म बंटी और बबली के गाने "कजरा रे" में नज़र आईं। 2010 में कैटरीना कैफ फ़िल्म तीस मार खान में "शीला की जवानी" गाने में और मलाइका अरोड़ा फ़िल्म दबंग में "मुन्नी बदनाम हुई" गाने में नज़र आईं।

## प्रभाव
21 जुलाई 2005 को भारतीय संसद ने महाराष्ट्र में डांस बार पर प्रतिबंध लगाने के लिए एक विधेयक पास किया। विधेयक की आलोचना और नर्तकियों का समर्थन करते हुए फ्लाविया एग्नेस ने कहा कि बार नृत्य को अभद्र नहीं कहा जा सकता। वह जो कर रही हैं वह फिल्मों में आइटम गर्ल्स के काम की नकल है और वह यहां अपनी मर्ज़ी से काम करती हैं।

## इन्हें भी देखें
* भारतीय सिनेमा
* बॉलीवुड

## सन्दर्भ

श्रेणी:बॉलीवुड
श्रेणी:भारतीय सिनेमा
वजन घटाना

चिकित्सा, स्वास्थ्य या शारीरिक फिटनेस के क्षेत्र में वजन घटाने से तात्पर्य शरीर के कुल द्रव्यमान में कमी से है। यह कमी सामान्यतः शरीर के तरल पदार्थ, शरीर की वसा या चर्बी (एडिपोज़ ऊतक), अथवा दुबले द्रव्यमान के घटने के कारण होती है। दुबले द्रव्यमान में हड्डियों के खनिज जमाव, मांसपेशियाँ, टेंडन (स्नायुबंध) और अन्य संयोजी ऊतक शामिल होते हैं।

## जानबूझकर वजन घटाना
जानबूझकर वजन घटाना वह प्रक्रिया है जिसमें फिटनेस और स्वास्थ्य में सुधार करने या शरीर की बनावट (दिखावट) बदलने के उद्देश्य से किए गए प्रयासों—जैसे स्लिमिंग—के परिणामस्वरूप शरीर के कुल वजन में कमी आती है। मोटापे (Obesity) के उपचार में वजन घटाना मुख्य उपचार माना जाता है। पर्याप्त प्रमाण मौजूद हैं कि 7–10% वजन घटाने से प्रीडायबिटीज़ से टाइप 2 डायबिटीज़ में प्रगति को रोका जा सकता है, और मधुमेह से ग्रस्त लोगों में 5–15% वजन घटाने से कार्डियोमेटाबॉलिक स्वास्थ्य का बेहतर प्रबंधन किया जा सकता है।
### तकनीक
### डाइट और एक्सरसाइज़
वज़न कम करने के सबसे आसान और सुरक्षित तरीके वे होते हैं जिनमें शरीर पर बहुत ज़्यादा दबाव नहीं पड़ता। इनमें सबसे ज़्यादा सलाह दी जाती है कि

खाने-पीने की आदतों में सुधार किया जाए, और

शारीरिक गतिविधि बढ़ाई जाए, जैसे रोज़ाना चलना-फिरना या व्यायाम करना।

सरल शब्दों में कहें तो, सही खाना और नियमित एक्सरसाइज़ करना वज़न घटाने का सबसे अच्छा और असरदार तरीका है।

## सन्दर्भ

## बाहरी कड़ियाँ

* वैट-कंट्रोल इन्फोर्मेशन नेटवर्क (अंग्रेज़ी में) यूएस नेशनल इंस्टिट्यूट ऑफ़ हेल्थ
* न्यूट्रिशियन इन कैंसर केयर, यूएस नेशनल लाइब्रेरी ऑफ़ मेडीसीन

श्रेणी:मोटापा
श्रेणी:लक्षण और संकेत
स्वाद

**स्वाद तंत्र** या **स्वाद की समझ** वह ज्ञानेन्द्रिय है जो स्वाद की समझ के लिए कुछ हद तक ज़िम्मेदार है। स्वाद वह एहसास है जो तब होता है जब मुंह में जीभ पर कोई चीज़ मुंह में मौजूद स्वाद कलिका पर मौजूद स्वाद ग्राही कोशिका के साथ रासायनिक अभिक्रिया करती है।
## अवधारणा
स्वाद तंत्र जानवरों को सुरक्षित और नुकसानदायक खाने के बीच फर्क करने और अलग-अलग खाने की पोषण तत्व का अंदाज़ा लगाने में मदद करता है। लार में मौजूद पाचक एंजाइम खाने को मूल रसायन में घोलना शुरू कर देते हैं जो पैपिला पर फैल जाते हैं और स्वाद कलिका द्वारा स्वाद के रूप में पहचाने जाते हैं। जीभ हज़ारों छोटे-छोटे उभारों से ढकी होती है जिन्हें पैपिला कहते हैं जो नंगी आँखों से दिखाई देते हैं। हर पैपिला के अंदर सैकड़ों स्वाद कलिका होते हैं।
## मूलभूत स्वाद
स्वाद ग्राही द्वारा प्राप्त पांच विशिष्ट स्वाद नमकीनपन, मिठास, कड़वाहट, खट्टापन और स्वादिष्टता (अक्सर इसके जापानी नाम उमामी से जाना जाता है जिसका अनुवाद स्वादिष्टता होता है) हैं। 20वीं सदी की शुरुआत में पश्चिमी फिजियोलॉजिस्ट और मनोवैज्ञानिक मानते थे कि चार बुनियादी स्वाद होते हैं; मीठापन, खट्टापन, नमकीनपन और कड़वापन। उस समय पश्चिमी विज्ञान में स्वादिष्ट स्वाद का अवधारणा मौजूद नहीं था लेकिन जापानी अनुसंधान में इसे माना गया। एक अध्ययन में पाया गया कि नमक और खट्टे स्वाद के तरीके दोनों ही मुंह में सोडियम क्लोराइड (नमक) की मौजूदगी का अलग-अलग तरीकों से पता लगाते हैं। अम्ल के स्वाद का भी पता लगाया जाता है और उन्हें खट्टा माना जाता है।

## इन्हें भी देखें
* उमामी
* अम्ल
* क्षार
* लवण

## सन्दर्भ

श्रेणी:स्वाद
श्रेणी:जीभ
श्रेणी:स्वाद प्रणाली
प्रोप्रानोलोल

**प्रोप्रानोलोल** एक औषधि है, जिसे बीटा-ब्लॉकर (β-blocker) वर्ग में रखा जाता है। इसका उपयोग मुख्यतः हृदय तथा तंत्रिका तंत्र से संबंधित विभिन्न स्थितियों के उपचार में किया जाता है। यह दवा शरीर में [बीटा-एड्रेनर्जिक रिसेप्टर्स को अवरुद्ध करके कार्य करती है, जिससे [हृदय की धड़कन की गति और रक्तचाप में कमी आती है।

## परिचय और विकास

**प्रोप्रानोलोल** का विकास 20वीं शताब्दी के मध्य में हुआ और इसे बीटा-ब्लॉकर दवाओं में एक महत्वपूर्ण उपलब्धि माना जाता है। इसके आने के बाद हृदय रोगों के उपचार में एक नया दृष्टिकोण सामने आया। यह दवा कई दशकों से चिकित्सा क्षेत्र में प्रयुक्त हो रही है और इसके प्रभावों पर व्यापक अध्ययन किए गए हैं।

## चिकित्सीय उपयोग

प्रोप्रानोलोल का उपयोग उच्च रक्तचाप, एनजाइना (सीने में दर्द), हृदय की अनियमित धड़कन (अरिदमिया) और माइग्रेन की रोकथाम में किया जाता है। इसके अतिरिक्त, इसे चिंता (anxiety) से जुड़े कुछ लक्षणों और आवश्यक कंपन (essential tremor) जैसी स्थितियों में भी प्रयोग किया जाता है। कुछ मामलों में इसे थायरॉइड से संबंधित विकारों के सहायक उपचार के रूप में भी दिया जाता है।

## क्रिया-विधि

यह दवा हृदय पर एड्रेनालिन जैसे हार्मोनों के प्रभाव को कम करती है, जिससे हृदय की कार्यक्षमता पर नियंत्रित प्रभाव पड़ता है। परिणामस्वरूप, हृदय को कम मेहनत करनी पड़ती है और ऑक्सीजन की आवश्यकता घटती है।

## दुष्प्रभाव और सावधानियाँ

अन्य दवाओं की तरह प्रोप्रानोलोल के भी कुछ दुष्प्रभाव हो सकते हैं, जैसे थकान, चक्कर आना या ठंडा महसूस होना। इसका उपयोग चिकित्सकीय परामर्श के बिना नहीं किया जाना चाहिए, क्योंकि कुछ स्थितियों में यह उपयुक्त नहीं हो सकता।

## महत्व

प्रोप्रानोलोल आधुनिक चिकित्सा में एक महत्वपूर्ण दवा मानी जाती है, जिसने हृदय रोगों और तंत्रिका संबंधी समस्याओं के उपचार में उल्लेखनीय योगदान दिया है।

## संदर्भ
द सेक्स लाइव्स ऑफ़ कॉलेज गर्ल्स

***द सेक्स लाइव्स ऑफ़ कॉलेज गर्ल्स*** (The Sex Lives of College Girls; शब्दशः अनुवाद: महाविद्यालयी युवतियों का सम्भोग जीवन) एक अमेरिकी टीन कॉमेडी-ड्रामा टेलीविजन धारावाहिक है। इसे मिंडी कालिंग और जस्टिन नोबल ने मैक्स (एचबीओ मैक्स) के लिए बनाया था। यह धारावाहिक का प्रसारण 18 नवंबर 2021 से 23 जनवरी 2025 तक चला। दिसंबर 2021 में इसके दूसरे सत्र की घोषणा की गयी और उसका प्रसारण 17 नवंबर 2022 को आरम्भ हुआ।
दिसंबर 2022 में इसके तीसरे सीजन की घोषणा हुई, जिसका प्रसारण 21 नवंबर 2024 को आरम्भ हुआ।
मार्च 2025 में तीन सीजन के बाद यह धारावहिक बंद कर दी गई।

## कथानक
यह धारावाहिक वर्मोंट के काल्पनिक एसेक्स कॉलेज नामक महाविद्यालय में रहने वाली चार 18 साल की नई छात्राओं (फ्रेशमैन) की ज़िंदगी पर आधारित है। इसमें उनके रिश्तों, महाविद्यालय जीवन और बड़े होने की चुनौतियों को सरल तरीके से दिखाया गया है।

## कलाकार
* पॉलीन शालामे — किम्बर्ली, किम्बर्ली प्रथम वर्ष की छात्रा है, जो अमेरिकी राज्य एरिज़ोना के गिल्बर्ट नामक कस्बे की से है जहाँ अधिकतर आबादी श्वेत है और वो एक गरीब परिवार से संबंध रखती है।
* अमृत कौर — बेला, अमेरिकी राज्य न्यूजर्सी के नटली नामक कस्बे की रहने वाली एक भारतीय-अमेरिकी प्रथम वर्ष की छात्रा है। वह भविष्य में हास्य लेखिका बनना चाहती है और यौनिकता को लेकर खुले विचार रखती है।

* रिनी / जुरेने रैप — लेटन, लेटन एक फ्रेशमैन है और एक अमीर, लीगेसी छात्रा है, जो न्यूयॉर्क सिटी से आती है। वह लेस्बियन है और अपनी माँ की ऊँची अपेक्षाओं पर खरी उतरने की कोशिश कर रही है।
* आलिया शनेल स्कॉट — व्हिटनी के रूप में,व्हिटनी सिएटल की रहने वाली एक फ्रेशमैन और धनी परिवार की स्टार सॉकर खिलाड़ी है। वह अपने असिस्टेंट सॉकर कोच के साथ गुप्त संबंध में है और एक अमेरिकी सीनेटर की बेटी है।
* गेविन लेदरवुड निको के रूप में (सीज़न 1),लीटन का बड़ा भाई और किम्बर्ली का प्रेमी
## सन्दर्भ


## बाहरी कड़ियाँ

* 

श्रेणी:टेलिविजन धारावाहिक
पहिया और धुरी

अंगूठाकार|विंडलास पहिया और धुरी का एक प्रसिद्ध अनुप्रयोग है
**पहिया और धुरी** एक सरल मशीन है, जिसमें एक बड़ा पहिया एक छोटे धुरी (ऐक्सल) से जुड़ा होता है ताकि दोनों भाग एक साथ घूमें। इस व्यवस्था में बल एक भाग से दूसरे भाग में स्थानांतरित होता है। पहिया और धुरी को उत्तोलक (लीवर) के रूप में भी समझा जा सकता है, जिसमें घुमाने वाला बल पहिए की परिधि पर लगाया जाता है और भार धुरी पर, जो बेयरिंग में स्थित होती है और धुरी का कार्य करती है।

## इतिहास
पहिए के प्रारंभिक उपयोगों में से एक कुम्हार का चाक था, जिसका उपयोग प्रागैतिहासिक संस्कृतियों द्वारा मिट्टी के बर्तन बनाने में किया जाता था। इसका प्रारंभिक प्रकार, जिसे "टूर्नेट" या "धीमा चाक" कहा जाता है, मध्य पूर्व में पाँचवीं सहस्राब्दी ईसा पूर्व तक ज्ञात था। एक प्रारंभिक उदाहरण तेपे पार्डिस, ईरान में मिला, जिसकी तिथि 5200–4700 ईसा पूर्व है। ये पत्थर या मिट्टी से बने होते थे और बीच में एक खूंटी से ज़मीन पर टिकाए जाते थे, लेकिन इन्हें घुमाने में अधिक प्रयास लगता था। स्वतंत्र रूप से घूमने वाले वास्तविक चाक, जिनमें पहिया और धुरी की यांत्रिकी थी, मेसोपोटामिया (आधुनिक इराक) में 4200–4000 ईसा पूर्व विकसित हुए। सबसे पुराना सुरक्षित उदाहरण उर (आधुनिक इराक) में मिला, जिसकी तिथि लगभग 3100 ईसा पूर्व है।

पहिएदार वाहनों के प्रमाण चौथी सहस्राब्दी ईसा पूर्व के अंत तक मिलते हैं। उरुक के ईअन्ना जिला में मिट्टी की पट्टिकाओं पर पहिएदार रथों के चित्र 3700–3500 ईसा पूर्व के बीच के हैं। इसी काल में उत्तरी कॉकसस और पूर्वी यूरोप में भी पहिएदार वाहनों के प्रमाण मिले हैं। 2002 में ल्यूब्लियाना मार्श (स्लोवेनिया) में लकड़ी का पहिया और धुरी मिली, जिसकी आयु लगभग 5100–5350 वर्ष आँकी गई।

चीन में तिल्लेदार पहिए का सबसे प्राचीन प्रमाण चिंगहाई क्षेत्र में 2000–1500 ईसा पूर्व का है।

रोमन मिस्र में अलेक्ज़ान्द्रिया के हीरो ने पहिया और धुरी को भार उठाने वाली छह सरल मशीनों में से एक बताया। यह प्रायः विंडलास के रूप में प्रयुक्त होता था, जिसमें रस्सी लपेटकर कुएँ से पानी की बाल्टी उठाई जाती थी। पुनर्जागरण काल में वैज्ञानिकों ने इसे छह सरल मशीनों में से एक के रूप में वर्गीकृत किया।

## यांत्रिक लाभ
पहिया और धुरी दो भिन्न व्यास वाले चक्रों या बेलनों का संयोजन है, जो एक ही अक्ष पर जुड़े होते हैं और साथ-साथ घूमते हैं। पतली छड़ को धुरी कहा जाता है और बड़े चक्र को पहिया। जब पहिए की परिधि पर स्पर्शरेखीय बल लगाया जाता है तो वह धुरी पर अधिक बल उत्पन्न कर सकता है, जिससे यांत्रिक लाभ प्राप्त होता है।

मान लें कि पहिए का त्रिज्या *a* और धुरी का त्रिज्या *b* है। यदि पहिए पर लगाया गया बल *F<sub>A</sub>* है और धुरी पर प्राप्त बल *F<sub>B</sub>* है, तो

: MA = \frac{F_B}{F_A} = \frac{a}{b}

अर्थात् यांत्रिक लाभ पहिए और धुरी की त्रिज्याओं के अनुपात के बराबर होता है।

### आदर्श यांत्रिक लाभ
यदि घर्षण न हो तो

: \mathrm{IMA} = { \mathrm{Radius}_\text{wheel} \over \mathrm{Radius}_\text{axle}}

### वास्तविक यांत्रिक लाभ
वास्तविक स्थिति में घर्षण के कारण कुछ ऊर्जा नष्ट होती है। तब

: \mathrm{AMA} = \eta \cdot { \mathrm{Radius}_\text{wheel} \over \mathrm{Radius}_\text{axle}}

जहाँ

: \eta = {P_\text{out} \over P_\text{in}}

दक्षता (एफिशिएंसी) है, अर्थात् निकास शक्ति और निवेश शक्ति का अनुपात।
## सन्दर्भ
फिनालिस्सिमा

**फिनालिस्सिमा** फुटबॉल के क्षेत्र में दी जाने वाली अंतरराष्ट्रीय ट्रॉफी है। इसमें यूरोप और दक्षिण अमेरिका की टीमें स्वयं को श्रेष्ठ साबित करने के लिए प्रतिस्पर्द्धा करती हैं।

फिनालिस्सिमा का अर्थ इतालवी में "ग्रैंड फाइनल" होता है। यह मैच **यूईएफए** (यूरोप) और **कोनमेबोल** (दक्षिण अमेरिका) के बीच एक रणनीतिक साझेदारी का परिणाम है। आधिकारिक तौर पर इसे 'यूईएफए-कॉनमेबोल चैंपियंस कप' के रूप में जाना जाता है। इस प्रतियोगिता का उद्देश्य 'यूरो कप' (यूईएफए यूरोपियाई प्रतिस्पर्द्धा) के विजेता और 'कोपा अमेरिका' (दक्षिण अमेरिकी फुटबॉल प्रतियोगिता) के विजेता के बीच मुकाबला कराकर दुनिया की सर्वश्रेष्ठ टीम का निर्धारण करना है।

2022 में लंदन के वेम्बली स्टेडियम में खेले गए मैच में लियोनेल मेसी की कप्तानी वाली अर्जेंटीना ने इटली को 3-0 से हराकर यह ट्रॉफी अपने नाम की थी। यह जीत फुटबॉल प्रेमियों के लिए यादगार बनी।

## इतिहास
**फिनालिस्सिमा** को पहले *यूरोपियन/साउथ नेशंस कप* के नाम से जाना जाता था और *आर्तेमियो फ़्रैंचाई कप* के नाम से पुकारा जाता था।

## फिनालिस्सिमा की बनावट
यह ट्रॉफी मुख्य रूप से पीतल से बनी है और इस पर चाँदी की परत चढ़ाई गई है। ट्रॉफी का वज़न लगभग 8.5 किलोग्राम और ऊँचाई 45 सेंटीमीटर है। इसके डिजाइन में दो आकृतियों को एक-दूसरे का हाथ थामे हुए दिखाया गया है, जो यूरोप और दक्षिण अमेरिका के बीच खेल भावना और एकता को दर्शाता है। हालाँकि इस प्रतियोगिता की शुरुआत 1985 (आर्टेमियो फ्रैंची कप) में हुई थी, लेकिन 2022 में इसे नए नाम 'फिनालिस्सिमा' और एक नए रूप के साथ फिर से लॉन्च किया गया।

## इन्हें भी देखें
* 1930 का फीफा विश्व कप 
* 1984 एएफसी एशियाई कप 
* 2018–19 इंडियन सुपर लीग सीज़न 
* 2022-23 कोपा डेल रे 
* 2023 फीफा महिला विश्व कप

## संदर्भ

## बाहरी कड़ियाँ

* 
* फिनालिस्सिमा 2022 कॉनमेबाल में

श्रेणी:फुटबॉल
अनफ़ेथफ़ुल (2002 फ़िल्म)

***अनफेथफुल*** (Unfaithful; अनुवाद: विश्वासघाती) सन् 2002 को प्रमोचित अंग्रेज़ी भाषा की अमेरिकी कामुक-थ्रिलर फिल्म है। इस फ़िल्म का निर्माण और निर्देशन एड्रियन लाइन ने किया है। फिल्म की पटकथा एल्विन सार्जेंट और विलियम ब्रॉयल्स जूनियर द्वारा लिखी गई है। यह फिल्म फ्रांसीसी निर्देशक क्लॉद शाब्रोल की सन् 1969 की फ़िल्म *द अनफेथफुल वाइफ* पर आधारित है।

## कथानक
फिल्म की कहानी न्यूयॉर्क सिटी के उपनगरों में रहने वाले एक शादीशुदा दंपती के इर्द-गिर्द घूमती है।
पति और पत्नी का जीवन सामान्य रूप से चल रहा होता है, लेकिन पत्नी (डायने लेन द्वारा निभाया गया किरदार) की ज़िंदगी तब बदल जाती है जब उसकी मुलाकात संयोग से एक अजनबी व्यक्ति (ओलिवियर मार्टिनेज़) से हो जाती है।

कॉन्स्टेंस “कॉनी” समनर और एडवर्ड समनर न्यूयॉर्क के वेस्टचेस्टर काउंटी के एक अच्छे इलाके में अपने आठ साल के बेटे चार्ली के साथ रहते हैं। उनकी शादी प्यार भरी है, लेकिन उनकी ज़िंदगी बहुत ही उबाऊ हो चुकी है।

एक दिन सोहो में खरीदारी करते समय तेज़ हवा के कारण कॉनी एक युवा, आकर्षक फ्रांसीसी युवक पॉल मार्टेल से टकरा जाती है और दोनों गिर पड़ते हैं। इसके बाद पॉल कॉनी को अपने अपार्टमेंट में ले जाता है, जहाँ वह उसकी टांग साफ करता है, उस पर बर्फ लगाता है और फिर उसका हाथ अपने हाथ में ले लेता है।

जाने से पहले पॉल ज़िद करता है कि कॉनी एक किताब अपने साथ ले जाए। वह किताब में “मौके को तुरंत पकड़ने” से जुड़ा एक अंश दिखाता है। जब कॉनी घर लौटकर किताब खोलती है, तो उसे उसके अंदर पॉल का फ़ोन नंबर मिलता है।

## कलाकार
* रिचर्ड गियर – एडवर्ड सम्नर
* डायने लेन – 
* ओलिवियर मार्टिनेज – 
* एरिक पर सुलिवन –

## सन्दर्भ

## बाहरी कड़ियाँ
* 
* 

श्रेणी:2002 की फ़िल्में
सालो, या सदोम के 120 दिन

***सालो, या सदोम के 120 दिन*** एक विवादास्पद इतालवी-फ़्रांसीसी आर्ट फ़िल्म है, जिसका निर्देशन प्रसिद्ध इतालवी फ़िल्मकार Pier Paolo Pasolini ने किया था। यह फ़िल्म वर्ष 1975 में प्रदर्शित हुई और फ्रांसीसी लेखक मार्की द साद के उपन्यास The 120 Days of Sodom से प्रेरित मानी जाती है। फ़िल्म की पृष्ठभूमि द्वितीय विश्व युद्ध के अंतिम चरण में स्थापित की गई है।

## विषय और दृष्टिकोण

फ़िल्म का मुख्य उद्देश्य सत्ता, दमन, नैतिक पतन और निरंकुशता की आलोचना करना है। पासोलिनी ने इसे केवल एक कथा के रूप में नहीं, बल्कि आधुनिक समाज, फासीवादी शासन और उपभोक्तावादी संस्कृति पर तीखी टिप्पणी के रूप में प्रस्तुत किया। फ़िल्म में दिखाए गए चरित्र और घटनाएँ प्रतीकात्मक हैं और वे शक्ति के दुरुपयोग तथा मानवीय मूल्यों के ह्रास को दर्शाती हैं।

## शैली और प्रस्तुति

**सालो** अपनी कठोर, असहज और प्रयोगात्मक शैली के लिए जानी जाती है। इसमें पारंपरिक कथानक के बजाय संरचित अध्यायों का प्रयोग किया गया है। सिनेमैटोग्राफी और संगीत का उपयोग वातावरण को गंभीर और विचारोत्तेजक बनाने के लिए किया गया है।

## विवाद और प्रतिबंध

रिलीज़ के समय यह फ़िल्म व्यापक विवादों में रही। कई देशों में इसे प्रतिबंधित या सीमित प्रदर्शन की अनुमति दी गई, जबकि कुछ स्थानों पर इसे अभिव्यक्ति की स्वतंत्रता और कलात्मक साहस का उदाहरण माना गया। आलोचकों के बीच यह फ़िल्म अत्यधिक विभाजनकारी रही है।

## महत्व और विरासत

हालाँकि **सालो** को देखना सभी दर्शकों के लिए उपयुक्त नहीं माना जाता, फिर भी फ़िल्म अध्ययन और सिनेमा के इतिहास में इसे एक महत्वपूर्ण, चुनौतीपूर्ण और विचारोत्तेजक कृति के रूप में देखा जाता है। यह फ़िल्म पासोलिनी के अंतिम कार्यों में से एक थी और उनके वैचारिक दृष्टिकोण को गहराई से प्रतिबिंबित करती है।

## संदर्भ
रैंपेज (2018 फ़िल्म)

***रैंपेज*** वर्ष 2018 में प्रदर्शित एक अमेरिकी एक्शन–एडवेंचर और मॉन्स्टर फ़िल्म है, जिसका निर्देशन Brad Peyton ने किया था। यह फ़िल्म 1980 के दशक के प्रसिद्ध वीडियो गेम **Rampage** से प्रेरित है। फ़िल्म में मुख्य भूमिका Dwayne Johnson ने निभाई है। रिलीज़ के बाद यह फ़िल्म अपने बड़े पैमाने के एक्शन दृश्यों और दृश्य प्रभावों के लिए जानी गई।

## कथानक

फ़िल्म की कहानी डेविस ओकोये नामक एक प्राइमेटोलॉजिस्ट के इर्द-गिर्द घूमती है, जिसका एक दुर्लभ अल्बिनो गोरिल्ला जॉर्ज के साथ गहरा संबंध होता है। एक आनुवंशिक प्रयोग में हुई दुर्घटना के कारण जॉर्ज और अन्य जानवर असामान्य रूप से विशाल और आक्रामक हो जाते हैं। इसके परिणामस्वरूप शहरों में भारी तबाही मचती है। डेविस, वैज्ञानिकों की मदद से, इस संकट को नियंत्रित करने और जॉर्ज को बचाने का प्रयास करता है।

## निर्माण और तकनीकी पक्ष

**रैंपेज** में अत्याधुनिक कंप्यूटर-जनित दृश्य प्रभावों (CGI) का व्यापक उपयोग किया गया है। विशाल प्राणियों की प्रस्तुति, शहरी विनाश के दृश्य और एक्शन सीक्वेंस फ़िल्म की प्रमुख विशेषताएँ हैं। फ़िल्म का संगीत एंड्रयू लॉकिंगटन द्वारा तैयार किया गया, जिसने इसके रोमांचक वातावरण को और सशक्त बनाया।

## रिलीज़ और प्रतिक्रिया

फ़िल्म को मिश्रित समीक्षाएँ मिलीं। कुछ आलोचकों ने इसके मनोरंजक एक्शन और दृश्य प्रभावों की प्रशंसा की, जबकि अन्य ने इसके कथानक को सरल बताया। इसके बावजूद, **रैंपेज** ने बॉक्स ऑफिस पर उल्लेखनीय सफलता हासिल की और वैश्विक स्तर पर अच्छी कमाई की।

## महत्व

**रैंपेज** को वीडियो गेम से प्रेरित फ़िल्मों की श्रेणी में एक व्यावसायिक रूप से सफल उदाहरण माना जाता है। यह फ़िल्म बड़े बजट के मॉन्स्टर सिनेमा और लोकप्रिय संस्कृति में वीडियो गेम रूपांतरणों की निरंतर लोकप्रियता को दर्शाती है।

## संदर्भ
पुलिमुरुगन

**पुलिमुरुगन** वर्ष 2016 में प्रदर्शित एक मलयालम भाषा की एक्शन-ड्रामा फ़िल्म है, जिसका निर्देशन व्यासाख ने किया था। यह फ़िल्म मुख्य रूप से अपने भव्य एक्शन दृश्यों और व्यावसायिक सफलता के लिए जानी जाती है। फ़िल्म में प्रमुख भूमिका प्रसिद्ध अभिनेता Mohanlal ने निभाई है। रिलीज़ के बाद पुलिमुरुगन मलयालम सिनेमा की सबसे अधिक कमाई करने वाली फ़िल्मों में शामिल हो गई।

## कथानक

फ़िल्म की कहानी केरल के एक पहाड़ी और वन क्षेत्र में बसे गाँव के इर्द-गिर्द घूमती है, जहाँ बार-बार मानव और बाघों के बीच संघर्ष की स्थिति उत्पन्न होती रहती है। मुरुगन नामक पात्र बचपन से ही जंगल और वन्यजीवों के बीच पला-बढ़ा होता है और बाद में वह बाघों से गाँव की रक्षा करने वाले व्यक्ति के रूप में पहचाना जाने लगता है। कहानी में साहस, पारिवारिक संबंध और मानव-प्रकृति संघर्ष को प्रमुख रूप से दर्शाया गया है।

## निर्माण और तकनीकी पक्ष

**पुलिमुरुगन** अपने उच्च स्तरीय स्टंट और दृश्य प्रभावों के लिए विशेष रूप से चर्चित रही। फ़िल्म में कई अंतरराष्ट्रीय स्टंट विशेषज्ञों की सेवाएँ ली गईं, जिससे इसके एक्शन दृश्य मलयालम सिनेमा में एक नया मानक स्थापित करते हैं। संगीत गोपी सुंदर द्वारा रचित है, जिसने फ़िल्म के भावनात्मक और नाटकीय पक्ष को सशक्त बनाया।

## व्यावसायिक सफलता

फ़िल्म ने बॉक्स ऑफिस पर रिकॉर्ड तोड़ कमाई की और इसे मलयालम सिनेमा की पहली फ़िल्म माना जाता है जिसने 100 करोड़ रुपये से अधिक का व्यवसाय किया। इसकी सफलता ने क्षेत्रीय सिनेमा की व्यावसायिक संभावनाओं को राष्ट्रीय स्तर पर उजागर किया।

## महत्व और विरासत

**पुलिमुरुगन** को मलयालम सिनेमा में बड़े बजट की एक्शन फ़िल्मों के युग की शुरुआत के रूप में देखा जाता है। यह फ़िल्म आज भी एक्शन शैली की एक महत्वपूर्ण उपलब्धि मानी जाती है।

## संदर्भ
बर्निंग ब्लू (फ़िल्म)

***बर्निंग ब्लू*** सन 2013 में प्रमोचित एक अमेरिकी नौसेना विमानन ड्रामा फ़िल्म है, जिसका निर्देशन डी. एम. डब्ल्यू. ग्रीर ने किया है। इस फ़िल्म में ट्रेंट फोर्ड और रॉब मेस ने मुख्य अभिनय किया है। यह फ़िल्म ग्रीर के सन 1992 के इसी नाम के नाटक पर आधारित है, जिसमें अमेरिकी नौसेना की एक दुर्घटना की जाँच को "*डॉन्ट आस्क, डॉन्ट टेल*" के दौर में समलैंगिकों के ख़िलाफ़ बदले की भावना से प्रेरित अभियान दिखाया गया है।

## कथानक
घनिष्ठ मित्र लेफ्टिनेंट डैन लिंच (ट्रेंट फोर्ड) और विल स्टीफेंसन (मॉर्गन स्पेक्टर) अमेरिकी नौसेना के लड़ाकू विमान पायलट हैं, जो मैकडॉनल डगलस एफ/ए-18सी/डी हॉर्नेट विमान उड़ाते हैं। दोनों पायलट अंतरिक्ष कार्यक्रम में चयनित होने वाले सबसे कम उम्र के पायलट बनने की आकांक्षा रखते हैं। दो दुर्घटनाओं के बाद, जिनमें से एक विल की कमजोर होती दृष्टि के कारण होती है, उनकी यूनिट जॉन कोकली (माइकल सिरो) के नेतृत्व में एनसीआईएस जांच के दायरे में आ जाती है।

इसी बीच, एक तीसरा पायलट, मैट ब्लैकवुड (रॉब मेस), विमानवाहक पोत पर आता है और जल्दी ही डैन के साथ गहरी दोस्ती कर लेता है, जिससे डैन और विल के बीच दूरियाँ बढ़ जाती हैं। कोकली की जाँच से डैन और मैट के रिश्ते के बारे में अफवाहें सामने आती हैं, ठीक उसी समय जब दोनों एक-दूसरे के प्यार में पड़ने लगते हैं। जब मैट अपनी पत्नी को छोड़कर डैन के साथ रहने का फैसला करता है, तो एक तीसरी दुर्घटना हो जाती है, और कोकली की जाँच से डैन पर दबाव बढ़ जाता है। जाँच के परिणामस्वरूप एक सुनवाई होती है जिसमें डैन के पिता, जो एक एडमिरल हैं, पैनल की अध्यक्षता करते हैं। मैट के साथ एक बार हुई मुलाक़ात की बात स्वीकार करने के बजाय, ताकि वह लागू नियमों के तहत वायु सेना में अपनी सेवा जारी रख सके, डैन अपने कमीशन से इस्तीफ़ा दे देता है।
## कलाकार
*ट्रेंट फोर्ड – लेफ्टिनेंट डैन लिंच
*मॉर्गन स्पेक्टर – लेफ्टिनेंट विलियम स्टीफेंसन
*रॉब मेस – लेफ्टिनेंट मैथ्यू ब्लैकवुड
*विलियम ली स्कॉट – चार्ली ट्रम्बो
*माइकल सिरो – जॉन कोकली
*कॉटर स्मिथ – एडमिरल लिंच
*टैमी ब्लैंचर्ड – सुसान
*ट्रेसी वेइलर – नैन्सी
*ग्विनेथ बेन्सन – टैमी
*मार्क डोहर्टी – स्किपर
*क्रिस चाक – स्पेशल एजेंट जोन्स
*टिमोथी चेलमेट – डायलन लिंच 
*जॉर्डन डीन – स्टीवी केलेहर
*जॉनी हॉपकिंस – गॉर्डन
*हैविलैंड मॉरिस – ग्रेस लिंच
*करोलिना मुलर – ओलेन्का
*माइकल कम्पस्टी – एडमिरल स्टीफेंसन

## प्रतिक्रिया
फ़िल्म को समालोचकों एवं दर्शकों से मिश्रित समीक्षायें मिली। जहाँ कई मुख्यधारा के लोगों ने फ़िल्म की बुराई की, वहीं दूसरों ने फ़िल्म की ईमानदारी और ऐतिहासिक सत्यता पर ध्यान दिया। ऐतिहासिक तथ्यों में सबसे महत्त्वपूर्ण एलजीबीटीक्यू मीडिया शामिल है।

हॉलीवुड रिपोर्टर ने अपनी समीक्षा में फ़िल्म में एक पुराने सैन्य मुद्दे को सामने लाने के लिए अच्छा बताया लेकिन निर्देशन के मामले में कमज़ोर बताया।

## लोकप्रिय संस्कृति में
अमेरिकी गायक और संगीत लेखिका मारिया द साइंटिस्ट ने अपने सन 2025 एकल गायन के रूप में "बर्निंग ब्लू" नामक संगीत वीडियो प्रमोचित किया है जो इस फ़िल्म से प्रेरित है।

## संदर्भ

## बाहरी कड़ियाँ
* 
* 
* 
*
रैंबो (फ्रैंचाइज़)

एक अमेरिकी एक्शन फ़िल्म फ्रैंचाइज़ है, जो लेखक डेविड मोरेल के उपन्यास First Blood पर आधारित है। इस फ्रैंचाइज़ का केंद्रीय पात्र जॉन रैंबो है, जो एक पूर्व सैनिक के रूप में युद्ध के बाद के मानसिक और सामाजिक संघर्षों का प्रतिनिधित्व करता है। रैंबो शृंखला एक्शन, युद्ध और अस्तित्व से जुड़े विषयों के लिए जानी जाती है।

## पृष्ठभूमि
**रैंबो फ्रैंचाइज़** की शुरुआत वर्ष 1982 में प्रदर्शित फ़िल्म First Blood से हुई। यह फ़िल्म एक ऐसे सैनिक की कहानी प्रस्तुत करती है जो समाज में पुनः समायोजन करने में कठिनाइयों का सामना करता है। बाद की फ़िल्मों में चरित्र को बड़े पैमाने के सैन्य संघर्षों और अंतरराष्ट्रीय अभियानों से जोड़ा गया।

## फ़िल्में
इस फ्रैंचाइज़ के अंतर्गत कई फ़िल्में प्रदर्शित की गई हैं, जिनमें रैंबो के चरित्र के विभिन्न चरणों और परिस्थितियों को दर्शाया गया है। समय के साथ फ़िल्मों की शैली अधिक एक्शन-प्रधान होती गई, जबकि मूल फ़िल्म में मनोवैज्ञानिक और सामाजिक पहलुओं पर अधिक ध्यान दिया गया था।

## मुख्य विषय
**रैंबो फ्रैंचाइज़** में युद्ध के प्रभाव, सैनिकों की मानसिक स्थिति, हिंसा, जीवित रहने की प्रवृत्ति और व्यक्तिगत न्याय जैसे विषय प्रमुख हैं। यह शृंखला लोकप्रिय संस्कृति में एक प्रतीकात्मक एक्शन चरित्र के रूप में स्थापित मानी जाती है।

## सांस्कृतिक प्रभाव
रैंबो चरित्र ने वैश्विक स्तर पर लोकप्रियता प्राप्त की और एक्शन सिनेमा पर गहरा प्रभाव डाला। यह चरित्र विभिन्न मीडिया और संदर्भों में उद्धृत किया जाता रहा है तथा इसे 1980 और 1990 के दशक के एक्शन सिनेमा का महत्वपूर्ण प्रतिनिधि माना जाता है।

## संदर्भ
सीवर्ट

## परिचय
सीवर्ट ( sievert /Sv)आयनकारी विकिरण की खुराक को मापने की एक अन्तर्राष्ट्रीय इकाई(SI unit) है। इसका प्रयोग यह मापने/जानने के लिए किया जाता है कि विकिरण का मानव शरीर के जीवित उतकों पर कितना स्वास्थ्य प्रभाव या जोखिम पड़ेगा। सीवर्ट केवल विकिरण की मात्रा नही बताता बल्कि उससे होने वाले नुकसान के खतरे को भी दर्शाता है। 

## उपयोग व इकाइयां
भिन्न - भिन्न प्रकार की किरणें ( जैसे अल्फा, बीटा, गामा या एक्स - रे) शरीर पर अलग अलग प्रभाव डालती हैं सीवर्ट इनसे प्राप्त विकिरण के `जैविक प्रभाव` के बारे  बताता है। चूँकि सीवर्ट  विकिरण की एक बहुत बड़ी मात्रा है तो इसलिए सामान्यत चिकित्सा- सुरक्षा हेतु छोटि इकाइयों का उपयोग किया जाता है 

जैसे- mSv ( मिली सीवर्ट)= 1/1000 औरµSv(माइक्रो सीवर्ट) = 1/1000000

###### ग्रे और सीवर्ट में अंतर :  सामान्यत  इन्हे भ्रमित होकर एक मान लेते हैं  किंतु इनमे प्रमुख अंतर निम्न लिखित है

अंगूठाकार

###### गणितीय सूत्र
H=D×Q जहाँ H =equivalent dose सीवर्ट में, D= absorbed dose ग्रे में व Q= quality factor विकिरण की हानिकारिकता का गुणांक
नव-इंका राज्य

नव-इंका राज्य एक ऐसे अवशिष्ट राज्य था, जिसे 1537 में, इंका साम्राज्य का पतन के बाद, एक इंका राज्य के रूप में स्थापित किया गया था। सम्राट मानको इंका (जो मूल रूप से स्पेनिश विजेताओं द्वारा स्थापित एक कठपुतली इंका साम्राज्य था), विलकबंबा शहर में नव-इंका राज्य की स्थापना की। इस नव-इंका राज्य 1572 तक चला, जब आखिरी इंका गढ़ जीत लिया गया, और आखिरी शासक, सम्राट तुपाक अमरू को पकड़कर मार दिया गया, इस प्रकार इंका राज्य का राजनीतिक अधिकार खत्म हो गया है। 

श्रेणी:अमेरिकी आदिवासियों का इतिहास
पीढ़ियों का एकांतरण

**पीढ़ी एकांतरण** (Alternation of generations) पादपों और कुछ शैवालों (Algae) के जीवन चक्र में पाई जाने वाली एक प्रमुख जैविक प्रक्रिया है। इसे 'हैप्लोडिप्लॉन्टिक (Haplodiplontic) जीवन चक्र' भी कहा जाता है। इस प्रक्रिया के अंतर्गत किसी जीव के संपूर्ण जीवनकाल में दो भिन्न बहुकोशिकीय प्रावस्थाएं (Phases) एकांतर क्रम में (बारी-बारी से) आती हैं। इनमें से पहली प्रावस्था 'अगुणित' (n) होती है, जिसे युग्मकोद्भिद (Gametophyte) कहा जाता है और यह समसूत्री विभाजन (Mitosis) के माध्यम से युग्मकों (Gametes) का निर्माण करती है। दूसरी प्रावस्था 'द्विगुणित' (2n) होती है, जिसे बीजाणुद्भिद (Sporophyte) कहा जाता है, और यह अर्धसूत्री विभाजन (Meiosis) के माध्यम से बीजाणुओं (Spores) को उत्पन्न करती है।

## खोज
इस जैविक परिघटना की खोज जर्मन वनस्पतिशास्त्री विल्हेम हॉफमिस्टर (Wilhelm Hofmeister) ने वर्ष 1851 में की थी। उनके शोध ने यह स्पष्ट किया कि ब्रायोफाइट्स (मॉस), टेरिडोफाइट्स (फर्न) और बीजीय पादप (Seed plants) सभी अपने जीवन चक्र में इन दो सुस्पष्ट पीढ़ियों से होकर गुजरते हैं। इस खोज ने पादप आकारिकी (Plant morphology) और विकास के अध्ययन में एक नवीन आधार स्थापित किया।

## जीवन चक्र
एक प्रारूपिक पीढ़ी एकांतरण चक्र में, द्विगुणित बीजाणुद्भिद परिपक्व होने पर अर्धसूत्री विभाजन द्वारा अगुणित बीजाणुओं का निर्माण करता है। अनुकूल वातावरणीय परिस्थितियां मिलने पर ये बीजाणु अंकुरित होते हैं और समसूत्री विभाजन के माध्यम से एक नए बहुकोशिकीय युग्मकोद्भिद को जन्म देते हैं। तत्पश्चात, यह युग्मकोद्भिद नर और मादा युग्मकों (Gametes) का उत्पादन करता है। निषेचन (Fertilization) की प्रक्रिया के दौरान इन युग्मकों के संलयन से एक द्विगुणित युग्मनज (Zygote) बनता है, जो आगे चलकर विकसित होता है और पुनः एक नए बीजाणुद्भिद का निर्माण करता है।

## प्रकार और उद्विकास
आकारिकी (Morphology) के आधार पर यह चक्र मुख्य रूप से दो प्रकार का होता है। समरूप (Isomorphic) एकांतरण में दोनों पीढ़ियां (युग्मकोद्भिद और बीजाणुद्भिद) बाह्य रूप से एक समान दिखाई देती हैं, जैसा कि 'अल्वा' (Ulva) और क्लैडोफोरा (Cladophora) नामक समुद्री शैवालों में देखा जाता है। इसके विपरीत, विषमरूप (Heteromorphic) एकांतरण में दोनों पीढ़ियों की संरचना और आकार भिन्न होते हैं, जो सभी स्थलीय पादपों की विशिष्टता है।

पादपों के उद्विकासीय इतिहास (Evolutionary history) में बीजाणुद्भिद पीढ़ी के क्रमिक रूप से प्रभावी होने की प्रवृत्ति देखी गई है। निम्न पादपों जैसे ब्रायोफाइटा में युग्मकोद्भिद ही मुख्य, स्वतंत्र और प्रकाश-संश्लेषी पौधा होता है। टेरिडोफाइटा में बीजाणुद्भिद स्वतंत्र और अधिक सुस्पष्ट हो जाता है। वहीं, उच्च विकसित बीजीय पादपों (अनावृतबीजी और आवृतबीजी) में बीजाणुद्भिद ही मुख्य पौधा होता है, जबकि युग्मकोद्भिद अत्यधिक ह्रासित (Reduced) होकर पूरी तरह से बीजाणुद्भिद के ऊतकों पर आश्रित हो जाता है।

## आनुवंशिक महत्व
द्विगुणित प्रावस्था (2n) में प्रत्येक जीन की दो प्रतियां (Alleles) मौजूद होती हैं, जो हानिकारक या अप्रभावी उत्परिवर्तनों (Recessive mutations) के प्रभाव को ढकने (Masking) में सहायक होती हैं। इसके अतिरिक्त, बीजाणु निर्माण के दौरान होने वाले अर्धसूत्री विभाजन से जीनों का नया पुनर्योजन (Genetic recombination) होता है, जिससे आनुवंशिक विविधता उत्पन्न होती है। यही विविधता पादप समष्टियों (Plant populations) को बदलते पर्यावरण के प्रति अनुकूलित होने और उद्विकास करने में सक्षम बनाती है।

## सन्दर्भ

## विस्तृत पठन
* 
*